R O M Â N I A                                                                                   PROIECT                                                                                                                                                                                                                                                                              
JUDEŢUL TIMIS                                                                                              

CONSILIUL LOCAL AL ORAȘULUI DETA

H O T Ă R Â R E A
privind atestarea unor completări la inventarul bunurilor care aparțin domeniului public al

Orașului Deta, județul Timiș.
Analizând temeiurile juridice, respectiv:

a) art. 129 alin. (2) lit. c) și alin. (6), art. 289  alin. (6) și 607 alin. (4) din O.U.G. nr.57/2019 privind Codul administrativ, cu modificările și completările ulterioare;

 b) Normele tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor, aprobate prin H.G. nr. 392/2020;
c) Legea nr. 7/1996 a cadastrului și publicității imobiliare, republicată, cu modificările și completările ulterioare;

d) art. 858 și urm. din Legea nr. 287/2009 privind Codul Civil, republicată, cu modificările și completările ulterioare;

e) Regulamentului de avizare, recepție și înscriere în evidențele de cadastru și carte funciară, aprobat prin Ordinul nr. 700/2014 al directorului general al Agenției Naționale de Cadastru și Publicitate Imobiliară, cu modificările și completările ulterioare;

Ținând cont de:

a) referatul de aprobare nr. 9025/13.10.2021 al Viceprimarului orașului Deta, înlocuitor de drept al Primarului oraşului Deta, în calitatea sa de iniţiator;

b) raportul Serviciului Urbanism, amenajarea teritoriului, autorizarea executării lucrărilor și administrarea patrimoniului din cadru Aparatului de specialitate al Primarului orașului Deta, înregistrat sub nr. 9028/13.10.2021 prin care se propune atestarea unor completări a inventarului bunurilor care aparțin  domeniului public  al orașului Deta, județul Timiș;
c) avizul consultativ al Comisiei Urbanism al consiliului local,
            d) declarația secretarului general al orașului Deta nr. 9029/13.10.2021;

e) punctul de vedere al Ministerului Dezvoltării, Lucrărilor Publice și Administrației nr.____/2021.
Luând act de:

- procesul verbal nr. 9023/13.10.2021 al Comisiei speciale de inventariere a domeniului public și privat al orașului Deta numită prin Dispoziția primarului orașului Deta nr. 111/22.06.2021
            - Anexa 5 “Inventarul bunurilor care aparțin domeniului public al orașului Deta“ la Hotărârea Guvernului nr.977/2002 privind atestarea domeniului public al județului Timiș, precum și al municipiilor, orașelor și comunelor din județul Timiș, cu modificările și completările ulterioare;

            - Hotărârea Consiliului Local nr. 13/05.03.2002 privind însușirea inventarului actualizat al bunurilor care alcătuiesc domeniul public; 

- Hotărârea Consiliului local al orașului Deta nr. 30 din 13.03.2008 privind transmiterea în folosinţă Consiliului Judeţean Timiş, cu titlu gratuit,  pe perioada existenţei construcţiei, a terenului aferent viitorului Centru de colectare şi sortare deşeuri menajere, teren situat în parcelele cu nr. top.F43/6 cu suprafaţa de 3621 m2 şi F43/3/2 cu suprafaţa de 8602 m2.

- Hotărârea  Consiliului local al orașului Deta nr. 7 din 20 ianuarie 2009 privind însuşirea modificărilor survenite în structura  patrimoniului public al oraşului Deta  poz.43 din anexa la hotărâre
- Hotărârea Consiliului local al orașului Deta nr. 90 din 19.12.2008 privind însuşirea modificărilor survenite în structura  patrimoniului public al oraşului Deta poz.41 din anexa la hotărâre
- Hotărârea Consiliului local al orașului Deta nr. 38 din 25.02.2020 privind modificarea, completarea  și radierea unor poziții din inventarului bunurilor care aparțin domeniului public al orașului Deta; 

- Hotărârea Consiliului local al orașului Deta nr. 122/2009 privind darea în administrarea Consiliului Județean Timiş a terenului pentru construcția obiectivului Centru de colectare Deta, aferent proiectului „Sistem integrat de management al deșeurilor în județul Timiş”, poz.42 din anexă;

- Anexa 3 la Hotărârea Guvernului  nr. 849 din 22.07.2009 poziția 43 și poziția 41 din anexa la Hotărârea Consiliului local al orașului Deta 90/2008 privind însușirea modificărilor survenite în structura patrimoniului public al orașului Deta;
- Anexa 3 la Hotărârea Guvernului  nr. 849 din 22.07.2009 poziția 44 și poziția 43 din anexa la Hotărârea Consiliului local al orașului Deta 90/2008 privind însușirea modificărilor survenite în structura patrimoniului public al orașului Deta;
- Hotărârea Guvernului nr. 717 din 18.09.2013, poz. 45 și anexa la Hotărârea Consiliului local al orașului Deta nr. 56 din 30.10.2012 privind însușirea modificărilor survenite în structura patrimoniului public al orașului Deta;

- Hotărârea Consiliului local al orașului Deta nr. 13 din 10.02.2015 privind completarea Inventarului bunurilor care aparțin domeniului public al Orașului Deta, poziția 46 din anexă;

- Hotărârea Consiliului local al orașului Deta nr. 171 din 19.12.2017 privind modificarea și completarea Inventarului bunurilor care aparțin domeniului public al Orașului Deta, poziția 47 din anexă;
- Hotărârea Consiliului local al orașului Deta nr. 42 din 27.03.2018 privind trecerea unor imobile din domeniul privat al orașului Deta în inventarul domeniului public al Orașului Deta, pentru cauză de utilitate publică, pozițiile de la 48.1 la poziția 48.6 din anexa la hotărâre;

- Hotărârea Consiliului local al orașului Deta nr. 67 din 30.05.2018 privind trecerea unor imobile din domeniul privat al orașului Deta în inventarul domeniului public al Orașului Deta, pentru cauză de utilitate publică, pozițiile de la 48.7 la poziția 48.19 din anexa la hotărâre;

- Hotărârea Consiliului local al orașului Deta nr. 133 din 25.09.2018 privind trecerea unor imobile din domeniul privat al orașului Deta în inventarul domeniului public al Orașului Deta, pentru cauză de utilitate publică, pozițiile de la 48.12¹ și poziția 48.20 din anexa la hotărâre;
-  Hotărârea Consiliului local al orașului Deta nr. 99 din 24.07.2018  privind trecerea unor imobile din domeniul privat al orașului Deta în inventarul domeniului public al Orașului Deta, pentru cauză de utilitate publică, pozițiile 49 și 50 din anexa la hotărâre;
- Hotărârea Consiliului local al orașului Deta nr. 108 din 21.08.2018  privind trecerea unor imobile din domeniul privat al orașului Deta în inventarul domeniului public al Orașului Deta, pentru cauză de utilitate publică, pozițiile 51 și 52 din anexa la hotărâre;
- Hotărârea Consiliului local al orașului Deta nr. 80 din 23.07.2009  poz.1 din anexa la hotărâre privind modificarea și completarea Hotărârii Consiliului local al orașului Deta nr. 13 din 05.03.2002 privind atestarea domeniului public al orașului Deta, poziția 53 din anexa la hotărâre.

- Hotărârea Guvernului nr. 792 din 04.10.2018 de transmiterea unui bun din patrimoniul public al statului în patrimonial public orașului Deta înscris în CF nr. 401605, poziția 54 la hotărâre;

- Hotărârea Consiliului local al orașului Deta nr. 87 din 29.06.2021 privind trecerea din domeniul privat în domeniul public al orașului Deta a unor imobile pentru cauză de utilitate publică și completarea inventarului bunurilor care aparțin domeniului public al orașului Deta poz. 55, 56, 57.

În temeiul art. 139 și art. 196, alin. (1), litera a) din O.U.G. nr. 57/2019 privind Codul Administrativ, cu modificările și completările ulterioare,

Consiliul local al orașului Deta adoptă prezenta hotărâre:
Art.1. În inventarul bunurilor care aparțin domeniului public al orașului Deta, județul Timiș însușit prin Hotărârea nr. 13/05.03.2002 a Consiliului local al orașului Deta și atestat prin anexa 5 la Hotărârea Guvernului nr. 977/2002 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, cu modificările şi completările ulterioare, la sectiunea I Bunuri Mobile după poziția 41 se introduc pozițiile de la nr. 42 la nr.76, potrivit anexei care face parte integrantă din prezenta hotărâre. 

Art.2. Pentru imobilele care fac obiectul prezentei hotărâri din anexă nu au fost înregistrate cereri de reconstituire a dreptului de proprietate privată sau de restituire depuse în temeiul actelor normative care reglementează regimul juridic al imobilelor preluate în mod abuziv de statul român în perioada 6 martie 1945-22 decembrie 1989 și nu fac obiectul unor litigii cu privire la apartenența acestora la domeniul public al orașului Deta.

Art. 3. (1) Primarul orașului Deta prin serviciile din cadrul aparatului de specialitate va duce la îndeplinire prevederile prezentei hotărâri.
             (2) Serviciul Buget, contabilitate, finanțe, impozite și taxe  și Serviciul Urbanism, amenajarea teritoriului, autorizarea executării lucrărilor și administrarea patrimoniului vor lua măsurile necesare pentru îndeplinirea procedurilor legale, în vederea însușirii inventarului bunurilor care alcătuiesc domeniul public al orașului Deta, corespunzător prevederilor prezentei hotărâri.

Art.4. Inventarul astfel completat constituie anexă la statutul unității administrativ-teritoriale și se publică pe pagina de internet a instituției - Monitorul oficial local.
Art. 5. Prezenta hotărâre se comunică, prin intermediul secretarului general al orașului, în termenul prevăzut de lege:

- Instituției Prefectului - Județul Timiş;

- Primarului orașului Deta;

- Compartimentului Administrație publică locală, protocol;

-Serviciului Urbanism, autorizarea executării lucrărilor şi administrarea patrimoniului;

- Serviciului Buget, contabilitate, finanțe, impozite și taxe;

- O.C.P.I. Timiș;

- prin publicarea pe site-ul www.detatm.ro – Monitorul oficial local.

                          PREŞEDINTE DE ŞEDINŢĂ

                                                                                                              Contrasemnează,
                                                                                                        SECRETAR GENERAL,
                                                                                                            Coralia SCULEAN.

Nr.   din   2021.
